cyanic-selkie/wikianc huggingface dataset:
উইলিস কাটেল
উইলিস রবার্ট কাটেল (Willis Cuttell; জন্ম: ১৩ সেপ্টেম্বর, ১৮৬৩ - মৃত্যু: ৯ ডিসেম্বর, ১৯২৯) ইয়র্কশায়ারের শেফিল্ডে জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৮৯৯ সময়কালে সংক্ষিপ্ত সময়ের জন্যে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছিলেন। ঘরোয়া প্রথম-শ্রেণীর ইংরেজ কাউন্টি ক্রিকেটে ল্যাঙ্কাশায়ারের প্রতিনিধিত্ব করেছেন। দলে তিনি মূলতঃ ডানহাতি ব্যাটসম্যানের দায়িত্ব পালন করতেন। এছাড়াও, ডানহাতে স্লো বোলিং করতেন উইলিস কাটেল।
ফুসতাত
নাম ব্যুৎপত্তি
মিসর শব্দটি সেমেটিক ধাতু থেকে উদ্ভূত। আরবিতে একে দেশ মিশর ছাড়াও বড় শহর বোঝাতে ব্যবহার করা হয়। একারণে মিসর আল-ফুসতাত "তাবুর শহর" বোঝায়। ফুসতাত মিসর দ্বারা "মিশরের আচ্ছাদন" বোঝায়। মিশরীয়রা এখনো কায়রোকে "মিসর" বা "মাসর" বলে থাকে যদিওবা এটি সমগ্র দেশের নাম। সেনাপতির তাঁবু স্থাপনের জায়গায় ৬৪২ খ্রিষ্টাব্দে মিশরের প্রথম মসজিদ হিসেবে আমর ইবনুল আস মসজিদ নির্মিত হয়।
উইলিস কাটেল
আলবার্ট হলামের সাথে একত্রে খেলেন। ১৮৯৭ সালে তাদের সহায়তায় এবং জনি ব্রিগস ও আর্থার মোল্ডের অনবদ্য ভূমিকায় ল্যাঙ্কাশায়ারকে প্রথমবারের মতো কাউন্টি চ্যাম্পিয়নশীপের প্রথম আনুষ্ঠানিক শিরোপা লাভে প্রভূতঃ ভূমিকা রাখেন। এছাড়াও সাত বছর পর ল্যাঙ্কাশায়ারের চ্যাম্পিয়নশীপের শিরোপা জয়ে তার বোলিং অত্যন্ত গুরুত্বপূর্ণ ভূমিকা পালন করেছিল। ঐ মৌসুমের পুরোটা সময়ই দলটি অপরাজিত অবস্থায় থাকে।
ফুসতাত
প্রাথমিক ইতিহাস
thumb|left|[[আমর ইবনুল আস মসজিদ। এটি মিশরে নির্মিত প্রথম মসজিদ। এই স্থানে সেনাপতি আমর ইবনুল আস তাঁবু স্থাপন করেছিলেন এবং এর পর ফুসতাত শহর গড়ে উঠে।]]
উইলিস কাটেল
প্রথম-শ্রেণীর ক্রিকেটে অংশগ্রহণ
খুব ধীরগতিতে প্রথম-শ্রেণীর ক্রিকেটে আগমন ঘটে উইলিস কাটেলের। কাটেলের শুরুরদিকের ক্রিকেটে যাত্রা শুরু হয় ল্যাঙ্কাশায়ার লীগে অ্যাক্রিংটন ক্লাবে খেলার মাধ্যমে। ইয়র্কশায়ারে জন্মগ্রহণ করায় ও বাবা উইলিয়াম কাটেল ১৮৬০-এর দশকে খেলায় তিনিও ইয়র্কশায়ার একাদশে খেলার চেষ্টা চালান। তবে, প্রতিপক্ষের বিপক্ষে কয়েকটি খেলায় অংশগ্রহণের পর প্রথম-শ্রেণীর খেলায় অংশগ্রহণ থেকে বিরত থাকেন ও লীগ ক্রিকেটে চলে যান। ১৮৯১ সালে নেলসন ক্লাবে চলে যান। সেখানে বিখ্যাত ক্রিকেটার টেড ম্যাকডোনাল্ড ল্যাঙ্কাশায়ারের পক্ষে খেলার সুযোগ পেয়েছিলেন। লীগ ক্রিকেটে উইলিস কাটেল সেরা বোলার হিসেবে নিজেকে গড়ে তুলেন। ১৮৯৫ সালে উইকেট প্রতি সাড়ে আট রান দিয়ে ১০৬ উইকেট পান ও ১৮৯৩ সালে লীগের খেলায় ১১৮ উইকেট পান।
ফুসতাত
প্রাথমিক ইতিহাস
ফুসতাত ৬৪১ সালে আরব সেনাপতি আমর ইবনুল আস উবাদাহ ইবনুল সামিতের, যিনি একজন মহান স্থপতির, সহায়তায় স্থাপন করেছিলেন।  উবাদাহ ব্যক্তিগতভাবে আমর ইবনুল আস মসজিদ এবং এর কিবলা নির্মাণের তদারকি করেছিলেন।
উইলিস কাটেল
প্রথম-শ্রেণীর ক্রিকেটে অংশগ্রহণ
ল্যাঙ্কাশায়ারে দীর্ঘদিন ধরে বসবাস করায় অবশেষে ১৮৯৬ সালে ল্যাঙ্কাশায়ারের পক্ষে খেলার সুযোগ লাভ করেন। ঐ মৌসুমে তিনি মাত্র দুই খেলায় অংশ নিতে পেরেছিলেন। কিন্তু, আবারও দলের বাইরে চলে যেতে হয়। তবে, পরের বছর শুরুতে ধীরলয়ে অগ্রসর হলেও ক্রমশঃ প্রথম-শ্রেণীর কাউন্টি ক্রিকেটের মানদণ্ডে নিজেকে নিয়ে আসেন। ব্যাটিং উপযোগী পিচে তেমন সুবিধা করতে না পারলেও মৌসুমের শেষদিকে অনুপযুক্ত ব্যাটিং পিচে বেশ সফলতা দেখান। শেষ খেলায় নটিংহ্যামশায়ারের বিপক্ষে ৮১ রান দিয়ে বারো উইকেট পান। ল্যাঙ্কাশায়ারের সকল প্রথম-শ্রেণীর খেলায় গড়ে শীর্ষস্থান দখল করেন। ফলশ্রুতিতে উইজডেন কর্তৃক অন্যতম বর্ষসেরা ক্রিকেটার হিসেবে মনোনীত হন তিনি।
ফুসতাত
প্রাথমিক ইতিহাস
হাজার বছর ধরে বিভিন্ন রাজবংশের শাসনামলে মিশরের রাজধানী থিবস ও মেমফিসসহ বিভিন্ন স্থানে স্থানান্তরিত হয়েছে। ৩৩১ খ্রিষ্টপূর্বাব্দে মহান আলেকজান্ডার মিশর জয় করার পর ভূমধ্যসাগরের উপকূলে তার নামে নামকরণ করা আলেক্সান্দ্রিয়া নতুন রাজধানী হয়। প্রায় এক হাজার বছর পর্যন্ত এই অবস্থা অক্ষুণ্ণ থাকে। ৭ম শতাব্দীতে খলিফা উমর ইবনুল খাত্তাবের শাসনামলে মুসলিমরা এই অঞ্চল জয় করে নেয়। তিনি একটি নতুন রাজধানী স্থাপন করতে চাইছিলেন। ৬৪১ খ্রিষ্টাব্দের সেপ্টেম্বরে আলেক্সান্দ্রিয়ার পতন ঘটলে সেনাপতি আমর ইবনুল আস নীল নদের পূর্ব তীরে নতুন রাজধানী স্থাপন করেন।
উইলিস কাটেল
প্রথম-শ্রেণীর ক্রিকেটে অংশগ্রহণ
১৮৯৮ সালে আলবার্ট হলামের অসুস্থতা, আর্থার মোল্ডের আরও একবার আঘাতপ্রাপ্তি ও জনি ব্রিগসের দূর্বল ক্রীড়াশৈলীর কারণে উইলিস কাটেল ল্যাঙ্কাশায়ারের প্রধান বোলিং স্তম্ভ হয়ে উঠেন। বৃষ্টিবিঘ্নিত উইকেটে বেশ রান দিয়ে উইকেট লাভ করলেও ব্যাটিংয়ে বেশ অগ্রসর হন। সহস্রাধিক রান ও শতাধিক উইকেটের ন্যায় ডাবল লাভ করেন। জুলাইয়ে বোলিং উপযোগী পিচে নিজস্ব সেরা ৮/১০৫ বোলিং পরিসংখ্যান গড়েন গ্লুচেস্টারশায়ারের বিপক্ষে।
টেস্ট ক্রিকেট
ইংল্যান্ড দলের সাথে দক্ষিণ আফ্রিকা গমন করেন। ম্যাটিং উইকেটে তার বোলিংয়ের ভারসাম্যতা থাকা স্বত্ত্বেও তার খেলার ধরনের সাথে একমাত্র টেস্টে তেমন কিছুই করতে পারেননি।
পরের বছর খুব অল্পসংখ্যক খেলাতেই সফলতা পেয়েছিলেন। ফলশ্রুতিতে, অস্ট্রেলিয়ার বিপক্ষে খেলার জন্য তাকে মনোনীত করা হয়নি। কিন্তু, ব্যাট হাতে ব্যাপক সফলতা পান। নটিংহ্যামশায়ারের বিপক্ষে ১৩৭ রান সংগ্রহসহ অন্য মৌসুমের তুলনায় বেশ রান তুলেছিলেন।
ফুসতাত
প্রাথমিক ইতিহাস
সমগ্র ফুসতাত খিত্তা নামক বেশ কিছু গোত্রীয় এলাকা নিয়ে গড়ে উঠেছিল। এর কেন্দ্রে ছিল মসজিদ ও প্রশাসনিক ভবনসমূহ। অধিকাংশ বাসিন্দা ইয়েমেন থেকে আসে। এর পরেই ছিল পশ্চিম আরবের বাসিন্দারা। তাদের সাথে কিছু ইহুদি ও রোমান ভাড়াটে যোদ্ধাও নগরের অধিবাসী ছিল। মিশরে যোগাযোগের জন্য সাধারণত আরবি ভাষা মৌখিক ও লিখিতরূপে ব্যবহৃত হত। এর পাশাপাশি কপ্টিক ভাষা ৮ম শতাব্দী পর্যন্ত ফুসতাতে প্রচলিত ছিল।
উইলিস কাটেল
টেস্ট ক্রিকেট
১৯০০ সালে উইলিস কাটেল নিজেকে ইংল্যান্ডের অন্যতম সেরা বোলারে রূপান্তরে প্রয়াস চালান। কিন্তু, রোডস ও গিডিওন হেইয়ের পোতানো উইকেটে সফলতা প্রাপ্তির প্রেক্ষিতে কাটেলের দিন শেষের দিকে চলে যেতে থাকে। ১৯০১ থেকে ১৯০৩ সালের মধ্যে ব্যাট কিংবা বল হাতে তাকে রুখে দাঁড়াতে দেখা যায়নি। কিন্তু, ১৯০৪ সালের মে মাসে বেশকিছু পোতানো উইকেটে দূর্দান্ত বোলিং করেন উইলিস কাটেল। সিডনি বার্নসকে ছাড়াই বিস্ময়করভাবে ল্যাঙ্কাশায়ার চ্যাম্পিয়নশীপের শিরোপা জয় করে।
১৯০৫ সালে তেমন সফলতা না পেলেও ১৯০৬ সালে কাটেল বেশ ভালোমানের বোলিং করেন। গিডিওন হেইয়ের তুলনায় এগিয়ে থেকে শতাধিক উইকেট নিয়ে জাতীয় বোলিং গড়ে এগিয়ে যান।
ফুসতাত
প্রাথমিক ইতিহাস
thumb|১১শ শতাব্দীতে তৈরি পাখির মোটিফযুক্ত [[লাস্টারওয়ার পাত্র। প্রত্নতাত্ত্বিক খননের মাধ্যমে ফুসতাতে সিরামিকের অনেক টুকরো পাওয়া গেছে। ফাতেমীয় আমলে ফুসতাত সিরামিক পণ্য উৎপাদনের একটি গুরুত্বপূর্ণ স্থান ছিল বলে বোঝা যায়। ]]
উইলিস কাটেল
খেলার ধরন
উইলিস কাটেল ধীরগতিসম্পন্ন ডানহাতি বোলার ছিলেন। অপ্রত্যাশিতভাবে বলকে লেগের দিক থেকে বাঁক করানোর অধিকারী ছিলেন। ফলে ঝুঁকি গ্রহণকারী ব্যাটসম্যানেরাই কেবল বল মোকাবেলায় সক্ষমতা দেখাতেন। অত্যন্ত নিখুঁত নিশানায় বল ফেলতেন ও তিনি তার সময়কালে খেলাকে নিজেদের দিকে নিয়ে আসতেন। পিচের সুবিধা পেলে তাকে খেলা অসম্ভব হয়ে পড়তো।
ফুসতাত
প্রাথমিক ইতিহাস
উমাইয়া খিলাফতের সময় ফুসতাত মিশরের ক্ষমতার কেন্দ্র ছিল। উমাইয়া খিলাফত ৬৬০ থেকে ৭৫০ খ্রিষ্টাব্দ পর্যন্ত টিকে ছিল। মিশর ছিল গভর্নর শাসিত একটি প্রদেশ। দামেস্ক, মদিনা, বাগদাদ এসব কেন্দ্রীয় অংশ থেকে গভর্নর নিয়োগ করা হত। ফুসতাত গুরুত্বপূর্ণ শহর ছিল। ৯ম শতাব্দীতে এর জনসংখ্যা ছিল প্রায় ১,২০,০০০। তিউনিসিয়া ভিত্তিক ফাতেমীয় সেনাপতি জাওহার আল-সাকিলি এই অঞ্চল দখল করার করেন। ৯৬৯ খ্রিষ্টাব্দের ৮ আগস্ট তিনি ফুসতাতের উত্তরে একটি নতুন শহর স্থাপন করেন। এর নাম দেয়া হয় আল-কাহিরা যা কায়রো বলে পরিচিত। ৯৭১ খ্রিষ্টাব্দে ফাতেমীয় খলিফা আল-মুইজ আল-মানসুরিয়া থেকে আল-কাহিরায় রাজধানী স্থানান্তর করেন। তবে এসময় কায়রো ঠিক রাজধানী না বরং খলিফার রাজকীয় স্থান হিসেবে ব্যবহৃত হত এবং তার দরবার ও সেনাবাহিনী এখানে অবস্থান করত। অর্থনৈতিক ও প্রশাসনিক দিক থেকে ফুসতাত রাজধানী হিসেবে বজায় থাকে। ফুসতাত বিস্তার লাভ করতে থাকে। ৯৮৭ খ্রিষ্টাব্দে ভূগোলবিদ ইবনে হাওকাল তার লেখায় ফুসতাতকে বাগদাদের আয়তনের এক তৃতীয়াংশ বলে উল্লেখ করেছেন। ১১৬৮ খ্রিষ্টাব্দ নাগাদ এর জনসংখ্যা ২,০০,০০০ হয়।
উইলিস কাটেল
অবসর
৪৩ বছর বয়সে রাগবিতে কোচ হিসেবে যোগদানের সিদ্ধান্ত নেন। ১৯২৬ সাল পর্যন্ত এ দায়িত্বে ছিলেন। ৬৩ বছর বয়সে কাউন্টি খেলায় আম্পায়ার হিসেবে ছিলেন। কিন্তু, স্বাস্থ্যের ক্রমাবনতিতে এ দায়িত্ব মাত্র দুই বছর পালন করেছিলেন।
৯ ডিসেম্বর, ১৯২৯ তারিখে ল্যাঙ্কাশায়ারের নেলসনে ৬৬ বছর বয়সে উইলিস কাটেলের দেহাবসান ঘটে।
ফুসতাত
প্রাথমিক ইতিহাস
ফুসতাত তার সমৃদ্ধি, ছায়াময় রাস্তা, বাগান ও বাজারের জন্য প্রসিদ্ধ হয়ে উঠে। এখানে বহুতল বিশিষ্ট আবাসিক ভবন ছিল। এর মধ্যে কিছু ভবন সাত তলা পর্যন্ত উঁচু ছিল এবং এসব ভবনে কয়েকশত মানুষ থাকতে পারত। ১০ম শতাব্দীতে আল-মুকাদ্দাসি এদেরকে মিনার হিসেবে উল্লেখ করেন। অন্যদিকে ১১শ শতাব্দীর শুরুর দিকে পারস্যের পর্যটক নাসির খসরু কিছু ভবন চৌদ্দ তলা পর্যন্ত উঁচু বলে উল্লেখ করেছেন। তিনি এসব ভবনের ছাদে বাগান ছিল বলে তিনি লিখেছেন যা সেচের জন্য ষাঁড় টানা পানি চাকা দ্বারা সম্পন্ন হয়।
নাসির খসরু ফুসতাতের বাজারে বিক্রি হত এমন সুন্দর ও মনোরম পণ্যের কথা লিখেছেন। এর মধ্যে রয়েছে মাটি ও স্ফটিকের তৈরি পণ্য এবং নানারকম ফুল ও ফল। শীতকালেও এসব ফুল ও ফল পাওয়া যেত। ৯৭৫ থেকে ১০৭৫ খ্রিষ্টাব্দ পর্যন্ত ফুসতাত ছিল ইসলামি শিল্প ও স্ফটিক উৎপাদনের একটি গুরুত্বপূর্ণ কেন্দ্র এবং বিশ্বের অন্যতম সম্পদশালী শহর। একটি সূত্র অনুযায়ী খলিফা মুইজকে প্রদান করা ফুসতাতের দৈনিক করের পরিমাণ বর্তমান মূল্যমানে প্রায় ১,৫০,০০০ মার্কিন ডলার ছিল। আধুনিক প্রত্নতাত্ত্বিক খননের মাধ্যমে ফুসতাতে স্পেন, চীন ও ভিয়েতনামের মত দূরবর্তী স্থানের শৈল্পিক নিদর্শন পাওয়া গেছে। খননের মাধ্যমে বসতবাড়ি ও রাস্তার জটিল পরিকল্পনা কাঠামো খুঁজে পাওয়া গেছে। একটি মৌলিক ইউনিট কেন্দ্রীয় উঠানের চারপাশ ঘিরে থাকা অনেকগুলো কক্ষ নিয়ে গড়ে উঠে। উঠোনের প্রধান প্রবেশপথ হিসেবে আর্চ‌যুক্ত তোরণ থাকত।
ধ্বংস ও পতন
১২শ শতাব্দীর মধ্যভাগে আল-আদিদ মিশরের খলিফা ছিলেন। তিনি কিশোর হওয়ার প্রশাসনে তার অবস্থান ছিল আনুষ্ঠানিক এবং প্রকৃত ক্ষমতা ছিল উজির শাওয়ারের হাতে। তিনি দীর্ঘদিন যাবত ক্রুসেডার এবং সিরিয়ার নুরউদ্দিন জেনগির বিরুদ্ধে প্রতিদ্বন্দ্বিতায় লিপ্ত ছিলেন। তিনি এই দুই পক্ষের মধ্যে মিত্রতা বদল করতেন এবং তাদেরকে একে অন্যের বিরুদ্ধে লিপ্ত করান। এর মাধ্যমে তাদের এক পক্ষ অন্য পক্ষ কর্তৃক বাধাপ্রাপ্ত না হয়ে মিশর আক্রমণ করতে পারবে না এমনটা তিনি নিশ্চিত করেন।
আমালরিকের হামলা অবশ্যম্ভাবী দেখতে পেয়ে তার হস্তগত না হওয়ার জন্য শাওয়ার ফুসতাত শহর জ্বালিয়ে দেয়ার নির্দেশ দেন। মিশরীয় ইতিহাসবিদ আল-মাকরিজি (১৩৪৬-১৪৪২) এ প্রসঙ্গে বলেছেন:
"শাওয়ার ফুসতাত খালি করার নির্দেশ দেন। তিনি নাগরিকদেরকে তাদের অর্থ ও সম্পদ ফেলে জীবন রক্ষার্থে সন্তানদের নিয়ে পালিয়ে যেতে বাধ্য করেন। এই পলায়নের ভীতি ও বিশৃঙ্খলার কারণে পলায়নরত জনতাকে ভূতের বিশাল বহরের মত মনে হচ্ছিল.... কেউ কেউ মসজিদ ও হামামে আশ্রয় নেয়...বিলাবাইসের মত খ্রিষ্টানদের হত্যাকাণ্ডের প্রতীক্ষা করে। শাওয়ার ২০,০০০ ন্যাপথা পাত্র ও ১০,০০০ আলোক বোমা পাঠান এবং সেগুলো শহরময় বিতরণ করেন। অগ্নিশিখা ও ধোঁয়ায় শহর ভরে যায় এবং তা ভয়াবহভাবে আকাশ স্পর্শ করে। এই অগ্নিশিখা ৫৪ দিন পর্যন্ত ছিল।...."
thumb|right|ইবনে তুলুন মসজিদ।
ফুসতাতের ধ্বংসের পর সিরিয়ান বাহিনীর আগমন হয় এবং তারা সফলভাবে আমালরিককে প্রতিহত করে। খ্রিষ্টানদের প্রতিহত করার পর সিরিয়ানরা মিশর নিজেদের নিয়ন্ত্রণে নিয়ে আসে। শাওয়ারের অবিশ্বস্ততার জন্য তাকে মৃত্যুদণ্ড দেয়া হয় এবং ফাতেমীয়দের শাসন কার্যত শেষ হয়ে যায়। সিরিয়ান সেনাপতি শিরকুহ ক্ষমতা লাভ করেন। এর কয়েকমাস পরে স্বাস্থ্যগত কারণে তিনি মারা যাওয়ার পর তার ভাইপো সালাহউদ্দিন মিশরের ক্ষমতা পান। শিরকুহ আইয়ুবী শাসনের সূচনা করেছিলেন।
এসময় ফুসতাত একটি মৃতপ্রায় শহরতলী হয়ে পড়ে। সরকারি কাজের জন্য এরপর নিকটস্থ কায়রো স্থায়ীভাবে রাজধানী করা হয়। সালাহউদ্দিন কায়রো ও ফুসতাতকে দেয়াল দ্বারা ঘিরে একই শহর হিসেবে গড়ার প্রচেষ্টা চালান। তবে এই প্রচেষ্টা সফল হয়নি।
১১৬৬ খ্রিষ্টাব্দে মাইমুনিদস মিশরে এসে ফুসতাতে বসতি স্থাপন করেন। এখানে তিনি একজন চিকিৎসক হিসেবে সুনাম অর্জন করেন। তিনি সালাহউদ্দিনের পরিবার, উজির আল-কাদি-আল-ফাদিল ও সালাহউদ্দিনের উত্তরসূরিদের চিকিৎসক হিসেবে কাজ করেছেন। তাকে রাইস আল-উম্মা বা আল-মিল্লাহ (জাতির বা বিশ্বাসের প্রধান) বলে সম্মান করা হত। ফুসতাতে থাকাকালীন তিনি মিশনাহ তোরাহ (১১৮০ খ্রিষ্টাব্দ) ও দালালাতুল হাইরিন রচনা করেন।
আধুনিক ফুসতাত
বর্তমানে পুরনো শহরের দালানকোঠার খুব অল্প টিকে রয়েছে। ফুসতাত, আল-আসকার ও আল-কাতাই এই তিনটি রাজধানী শহর বর্ধমান কায়রোর অংশ হয়ে পড়ে। পুরনো কায়রো বলে পরিচিত অংশে কিছু পুরনো ভবন টিকে রয়েছে। তবে তাদের অধিকাংশ সংস্কারহীন অবস্থায় রয়েছে।
ইবনে তুলুন মসজিদ এখানকার সবচেয়ে পুরনো স্থাপনা হওয়ার সম্ভাবনা রয়েছে। আল-কাতাই রাজধানী থাকাকালীন সময়ে এটি নির্মিত হয়। আমর ইবনুল আস মসজিদ আফ্রিকা ও মিশরের প্রথম মসজিদ হলেও এটি কয়েকদফা পুনর্নির্মিত হয়েছে যার কারণে আদি স্থাপনা আর পাওয়া যায় না।
ধারণা করা হয় যে আবর্জনার ফলে চাপা পড়া অনেক পুরনো নিদর্শন আরো প্রত্নতাত্ত্বিক খননের মাধ্যমে উদ্ধার করা সম্ভব। কিছু খননকার্য এখানে চালানো হয়েছে। পুরনো সড়ক এখনো দেখা যায় এবং কিছু ভবন কিছুটা সংস্কার করা হয়েছে। কিন্তু নিকটস্থ বস্তীর কারণে এখানে কাজ চালানো অসুবিধাজনক। উদ্ধারকৃত শৈল্পিক নিদর্শনগুলো কায়রোর ইসলামি শিল্প জাদুঘরে প্রদর্শিত হয়।
শেফালী মমতাজ
শেফালী মমতাজ (জন্ম: ১৫ মে ১৯৫৭) বাংলাদেশের নাটোর জেলার রাজনীতিবিদ যিনি সংরক্ষিত মহিলা আসনের সাবেক সংসদ সদস্য।
প্রাথমিক জীবন
শেফালী মমতাজ ১৫ মে ১৯৫৭ সালে নাটোর জেলায় জন্মগ্রহণ করেন। তার স্বামী মৃত মমতাজ উদ্দিন নাটোর-১ আসনের সংসদ সদস্য ছিলেন।
রাজনৈতিক জীবন
শেফালী মমতাজ নবম জাতীয় সংসদের মহিলা আসন ২৪ থেকে মনোনীত সংসদ সদস্য ছিলেন। নবম সংসদে তিনি বেসামরিক বিমান ও পর্যটন মন্ত্রণালয় সম্পর্কিত স্থায়ী কমিটির সদস্য ছিলেন।
হোমফ্রন্ট (২০১৩-এর চলচ্ছিত্র)
হোমফ্রন্ট ২০১৩ সালের মার্কিন মারপিটধর্মী রোমাঞ্চকর চলচ্চিত্র।  গ্যারি ফ্লেডার ছবিটি পরিচালনা করেছেন এবং সিলভেস্টার স্ট্যালোন ছবির চিত্রনাট্য লিখেছেন এবং কেভিন কিং টেম্পলটন এবং জন থম্পসনের সাথে ছবিটি প্রযোজনাও করেছেন। ছবিটি চক লোগানের ২০০৫ সালে লেখা একই নামের উপন্যাস উপর অবলম্বনে নির্মিত। ছবিতে অভিনয় করেছেন জেসন স্টেথাম, জেমস ফ্রাঙ্কো, উইনোনা রাইডার এবং কেট বসওয়ার্থ ৷ ২৭ নভেম্বর ২০১৩ সালে ছবিটি আমেরিকা দেশব্যাপী প্রেক্ষাগৃহে মুক্তি পায়।
মহাসংকটে শঙ্কু
মহাসংকটে শঙ্কু হল সত্যজিৎ রায় রচিত প্রোফেসর শঙ্কু সিরিজের একটি বই। এটি ১৯৭৭ খ্রিস্টাব্দে আনন্দ প্রকাশনী থেকে প্রকাশিত হয়। সত্যজিৎ রায় বাংলা ম্যাগাজিন সন্দেশ ও আনন্দমেলাতে প্রোফেসর শঙ্কু সিরিজের গল্পগুলি লিখেছিলেন। এই বইটিতে প্রোফেসর শঙ্কু সিরিজের তিনটি গল্প আছে।
যীশুর স্বর্গারোহণ
যীশুর স্বর্গারোহণ হল একটি খ্রিস্টান ধারণা। নূতন নিয়মে প্রাপ্ত এই ধারণা অনুসারে, যিশুর পুনরুজ্জীবনের ৪০ দিন পর তিনি তার শিষ্যদের উপস্থিতিতে সশরীরে স্বর্গে গমন করেন। বাইবেলের উপাখ্যান অনুসারে, এক দেবদূত প্রত্যক্ষদর্শী শিষ্যদের জানান, যেমনভাবে যিশু স্বর্গে আরোহণ করলেন, ঠিক তেমনভাবেই তিনি দ্বিতিয়বার পৃথিবীতে নেমে আসবেন।
প্রামাণ্য সুসমাচারগুলিতে যিশুর স্বর্গারোহণের দুটি সংক্ষিপ্ত বর্ণনা পাওয়া যায়: লুক-লিখিত সুসমাচার (২৪: ৫-৫৩) ও মার্ক-লিখিত সুসমাচার (১৬: ১৯)। ‘প্রভু যিশুর প্রেরিত শিষ্যদের কার্যবিবরণী’ পুস্তকে (১: ৯-১১) যিশুর স্বর্গারোহণের একটি অধিকতর বিস্তারিত বিবরণ পাওয়া যায়।
নাইসিন ধর্মমত ও প্রেরিতদের ধর্মমতে যিশুর স্বর্গারোহণের কথা বলা হয়েছে। এই স্বর্গারোহণের তাৎপর্য এই যে, এই মতবাদের মাধ্যমে যিশুর মানবতার স্বর্গে আরোহণের উপর গুরুত্ব আরোপিত হয়েছে। ইস্টারের ৪০ দিন পর (এই দিনটি বৃহস্পতিবার) স্বর্গারোহণ উৎসব অনুষ্ঠিত হয়। এটি খ্রিস্টান বর্ষপঞ্জির অন্যতম প্রধান উৎসব। আনুমানিক খ্রিস্টীয় ৪র্থ শতাব্দীর শেষার্ধে চালু হওয়া এই উৎসব অত্যন্ত জনপ্রিয়। যিশুর স্বর্গারোহন সুসমাচারে উল্লিখিত যিশুর জীবনের প্রধান পাঁচটি উল্লেখযোগ্য ঘটনার অন্যতম (অন্যগুলি হল দীক্ষা, রূপান্তর, ক্রুশারোহণ ও পুনরুজ্জীবন)।
৬ষ্ঠ শতাব্দীর মধ্যে খ্রিস্টান শিল্পকলায় স্বর্গারোহণের চিত্র অঙ্কিত হতে শুরু হয়। ৯ম শতাব্দী থেকে গির্জার চূড়ায় স্বর্গারোহণের দৃশ্য প্রদর্শিত হতে শুরু করে। অনেক স্বর্গারোহণের দৃশ্যে দুটি অংশ থাকে: একটি উপরের (স্বর্গীয়) ও একটি নিচের (পার্থিব) অংশ। স্বর্গারোহণের সময় যিশু ডান হাতে পৃথিবীতে তার শিষ্যদের আশীর্বাদ করছেন, এমন দৃশ্যও দেখা যায়। এই দৃশ্যের তাৎপর্য, যিশু সমগ্র চার্চকে আশীর্বাদ করছেন।
আহম্মদ আলী
আহম্মদ আলী (১৪ এপ্রিল ১৯৩৫–১৩ ফেব্রুয়ারি ১৯৯৯) বাংলাদেশের মেহেরপুর জেলার একজন রাজনীতিবিদ ছিলেন যিনি বাংলাদেশ জাতীয়তাবাদী দলের রাজনীতির সাথে যুক্ত ছিলেন। তিনি তিনবার সাংসদ হিসেবে নির্বাচিত ছিলেন। তার পুত্র মাসুদ অরুণ মেহেরপুর-১ আসনের সাবেক সাংসদ। ভাষা আন্দোলনে ভূমিকা রাখার জন্য তাকে ১৯৮০ সালে একুশে পদক প্রদান করা হয়।
জীবনী
আহম্মদ আলী ছাত্র জীবন থেকে রাজনীতি শুরু করেন। ঢাকা বিশ্ববিদ্যালয়ের ছাত্রবস্থায় ১৯৫২ সালে ভাষা আন্দোলনে সক্রিয় ভূমিকা রাখেন। ১৯৫৭ সালে ঢাকা বিশ্ববিদ্যালয়ের বাংলাদেশ ছাত্র ইউনিয়নের যুগ্ম আহবায়ক নির্বাচিত হন। তিনি ন্যাশনাল আওয়ামী পার্টির বৃহত্তর কুষ্টিয়া জেলার সাধারণ সম্পাদক এবং কেন্দ্রীয় কমিটির সদস্য হিসাবে দায়িত্ব পালন করেন।
ভাষা আন্দোলনে ভূমিকা রাখার জন্য তাকে ১৯৮০ সালে একুশে পদক প্রদান করা হয়। ১৯৭১ সালে তিনি মুক্তিযুদ্ধের সংগঠক হিসেবে গুরুত্বপূর্ণ ভূমিকা রাখেন।
তিনি মেহেরপুর জেলা বিএনপি’র প্রতিষ্ঠাতা সভাপতি ছিলেন। ১৯৭৯ সালে কুষ্টিয়া-১ আসন থেকে তিনি সাংসদ হিসেবে নির্বাচিত হয়েছিলেন। পরবর্তীতে, তিনি ষষ্ঠ জাতীয় সংসদ নির্বাচনে মেহেরপুর-১ আসন থেকে সাংসদ হিসেবে নির্বাচিত হয়েছিলেন। তিনি সপ্তম জাতীয় সংসদ নির্বাচনেও মেহেরপুর-১ আসনের সাংসদ হিসেবে নির্বাচিত হয়েছিলেন।
আহম্মদ আলী ১৩ ফেব্রুয়ারি ১৯৯৯ সালে মৃত্যুবরণ করেন।
রাজ কুমারী পান্ডে
রাজ কুমারী পান্ডে (জন্ম ১৩ ডিসেম্বর ১৯৬৯) একজন নেপালী দূরপাল্লার দৌড়বিদ। তিনি ১৯৮৮ গ্রীষ্মকালীন অলিম্পিকে মহিলাদের ম্যারাথনে প্রতিদ্বন্দ্বিতা করেছিলেন।
মার্চ ২০১৭
মার্চ ২০১৭-এ বিশ্বব্যাপী সংঘটিত ঘটনার সংক্ষিপ্ত-সার।
দ্য বেস্ট ফিফা ফুটবল পুরস্কার
দ্য বেস্ট ফিফা ফুটবল পুরস্কার হল একটি ফুটবল পুরস্কার যা প্রতি বছর খেলাধুলার নিয়ন্ত্রক সংস্থা ফিফা দ্বারা উপস্থাপিত হয়।
সুইজারল্যান্ডের জুরিখে ৯ জানুয়ারী ২০১৭ তারিখে প্রথম পুরস্কার প্রদান অনুষ্ঠান অনুষ্ঠিত হয়। পুরস্কারটি ফিফা ওয়ার্ল্ড প্লেয়ার গালাকে পুনরুজ্জীবিত করার লক্ষ্যে প্রদান করা হয়।
ফিফা ফিফপ্রো পুরুষদের বিশ্ব 11
<!--== নারী পুরস্কার ==
ফিফা ফিফপ্রো মহিলাদের বিশ্ব 11
<!--== মিশ্র পুরস্কার ==
কোগালিমাভিয়া ফ্লাইট ৯২৬৮
কোগালিমাভিয়া ফ্লাইট ৯২৬৮ (৭কে ৯২৬৮) ছিল একটি আন্তর্জাতিক যাত্রীবাহী বিমান, রুশ বিমানসংস্থা "কোগালিমাভিয়া ("মেট্রোজেট" নামে)" দ্বারা পরিচালিত। যা বিধ্বস্ত হয়েছিল উত্তর সিনাই উপদ্বীপে, ৩১ অক্টোবর ২০১৫, সকাল ৬:১৩ মিশর সময়। বিমানটি শার্ম এল শেখ আন্তর্জাতিক বিমানবন্দর থেকে সেন্ট পিটার্সবার্গের পুলকোভো বিমানবন্দরে যাচ্ছিল।
দুর্ঘটনা
বিমানটির যাত্রাপথ শার্ম এল শেখ আন্তর্জাতিক বিমানবন্দর (সিনাই উপদ্বীপ, মিশর) থেকে পুলকোভো বিমানবন্দর (সেন্ট পিটার্সবার্গ, রাশিয়া) ছিল। বিমানটি অসম্পূর্ণ যাত্রাপথেই সিনাই উপদ্বীপের "হাসনা" নামের একটি জায়গার কাছে বিধ্বস্ত হয় সকাল ৬:১৩ (মিশর সময়)। এই দুর্ঘটনার কারণ তদন্তাধীনে।
যাত্রী ও কর্মী
যাত্রী ও কর্মীদের মধ্য, ২১৭ যাত্রী ও ৭ জন কর্মী ছিলেন। যারা বেশিরভাগই পর্যটক, ৩ যাত্রী ইউক্রেনীয়, ১ যাত্রী বেলারুশীয়, এবং বাকি যাত্রীরা ছিলেন রুশ।
গোপালগঞ্জ
গোপালগঞ্জ বাংলাদেশের দক্ষিণ পশ্চিমাঞ্চলের একটি শহর। এটি রাজধানী ঢাকা ১২৭ কিলোমিটার দক্ষিণ-পশ্চিমে মধুমতি নদীর তীরের অবস্থিত। এর আয়তন ১৪.২৫ বর্গকিলোমিটার এবং জনসংখ্যা ৫১,৩৪৬ জন। এটি একই নামের জেলা ও উপজেলার (গোপালগঞ্জ জেলা ও গোপালগঞ্জ সদর উপজেলা) প্রশাসনিক রাজধানী। শহরটি ক শ্রেণীর পৌরসভা দ্বারা শাসিত হয়। গোপালগঞ্জ টাউন কমিটি ১৯৬৫ সালে প্রতিষ্ঠিত হয়েছিল। রেলপথের সাথে সংযুক্ত থাকলেও শহরের যোগাযোগের প্রধান উপায় সড়ক পথ। যশোর বিমানবন্দর গোপালগঞ্জের সবচেয়ে নিকটবর্তী আভ্যন্তরীণ বিমানবন্দর। শহরটি সমুদ্র সমতল থেকে ৯ মিটার উচ্চতায় অবস্থিত এবং এর আবহাওয়া গরম ও আর্দ্র জলবায়ু বিশিষ্ট। বঙ্গবন্ধু বিজ্ঞান ও প্রযুক্তি বিশ্ববিদ্যালয় সহ বেশকিছু উচ্চ শিক্ষা প্রতিষ্ঠান রয়েছে।
ইতিহাস
অনেক দিন আগে গোপালগঞ্জ জেলা রাজগঞ্জ নামে পরিচিত ছিল। তখন ছিল ব্রিটিশ রাজত্ব।গোপালগঞ্জ অঞ্চলটি মাকিমপুর ষ্টেটের জমিদার রাণি রাসমনির দায়িত্বে ছিল।তিনি এক জেলে কন্যা ছিলেন। তিনি একদিন এক ইংরেজ সাহেবের প্রাণ রক্ষা করেন।তখন ছিল সিপাই মিউটিনির সময়। পরবর্তীতে তারই পুরস্কার স্বরূপ ইংরেজরা তাকে সম্পূর্ণ মাকিমপুরে অঞ্চল দিয়ে দেন। রানী রাসমনির নাতি ছিলেন গোপাল। সেই গোপালের নামানুসারে রাজগঞ্জের নাম হয় গোপালগঞ্জ। অষ্টাদশ শতাব্দীর প্রথম ভাগে গোপালগঞ্জ ফরিদপুর জেলার মাদারীপুর মহকুমা ও থানাধীন ছিল। ঐ সময়ে মাদারীপুরের সাথে এ এলাকায় জলপথ ছাড়া কোন স্থল পথের সংযোগ ছিল না। কোন স্টীমার বা লঞ্চ চলাচলও ছিল না। কেবলমাত্র বাচাড়িনৌকা, পানসি নৌকা, টাবুরিয়া নৌকা, গয়না নৌকা, ইত্যাদি ছিল চলাচলের একমাত্র বাহন। যোগাযোগ অসুবিধার দরুন ১৮৭০ সালে গোপালগঞ্জ থানা স্থাপিত হয়। ১৮৯৪ সালের ১৬ সেপ্টেম্বর কলকাতা গেজেট বিজ্ঞপ্তির মাধ্যমে এর সীমানা নির্ধারিত হয়। ১৯০৯ খ্রি. সদর মহকুমা থেকে কাশিয়ানী ও মুকসুদপুর থানা এবং মাদারীপুর থেকে গোপালগঞ্জ ও কোটালীপাড়া থানা নিয়ে গোপালগঞ্জ মহকুমা স্থাপিত হয়। গোপালগঞ্জ টাউন কমিটি ১৯৬৫ সালে প্রতিষ্ঠত হয়, যা বাংলাদেশের স্বাধীনতার পর ১৯৭২ সালের ২০ জানুয়ারি গোপালগঞ্জ পৌরসভা গঠিত হয়। ১৯৮৪ সালের ফেব্রুয়ারিতে গোপালগঞ্জ সদর থানা উপজেলায় উন্নীত হয়। বাংলাদেশের মহান নেতা জাতির জনক বঙ্গবন্ধু শেখ মুজিবুর রহমান ১৯২০ সালে এই জেলার টুঙ্গীপাড়া উপজেলায় জন্ম গ্রহন করেন।
ভূগোল
গোপালগঞ্জ রাজধানী ঢাকা থেকে দক্ষিণ পশ্চিমে ১২৭ কিলোমিটার এবং খুলনা থেকে উত্তর পূর্বে ৫৪ কিলোমিটার দুরে, এবং ২৩°০'২৪" উত্তর অক্ষাংশ ও ৮৯°৪৯'৪২" পূর্ব দ্রাঘিমাংশে অবস্থিত। সমুদ্রপৃষ্ঠ থেকে এর গড় উচ্চতা ৯ মিটার। বাংলাদেশের ভূ প্রকৃতি অনুসারে এটি গাঙ্গেয় জোয়ার-ভাটা প্লাবনভূমিতে অবস্থিত।
জনসংখ্যা
২০১১ আদমশুমারী অনুযায়ী গোপালগঞ্জের মোট জনসংখ্যা ছিল ৫১,৩৪৬ জন। যার মধ্যে পুরুষ হল ২৬৩৬৯ জন এবং নারী হল ২৪৯৭৭ জন।
এপ্রিল ২০১৭
এপ্রিল ২০১৭-এ বিশ্বব্যাপী সংঘটিত ঘটনার সংক্ষিপ্ত-সার।
ফয়জাবাদ বিমানবন্দর
ফয়জাবাদ বিমানবন্দর একটি বিমানবন্দর যার অবস্থান হচ্ছে  ফয়জাবাদ থেকে উত্তর-পশ্চিম (এছাড়াও বানান করা হয় ফাইজাবাদ অথবা ফেয়জাবাদ), আফগানিস্তানের বাদাখশন প্রদেশের প্রাদেশিক রাজধানী।
সোভিয়েত দখলদারিত্বের সময় নির্মিত ফয়জাবাদ বিমানবন্দরটি বিশ্বের অন্যান্য বিমানবন্দর থেকে কিছুটা অস্বাভাবিক হিসেবে বিবেচনা করা হয়। বিমানবন্দরটি সম্পূর্ণ প্রস্থ এবং দৈর্ঘ্য বরাবর বিস্ফোরিত ইস্পাত এর সমন্বয়ে নির্মিত বিমানের নির্মিত পথ জন্য বিশেষভাবে উল্লেখযোগ্য। ২০১২ সালের গ্রীষ্মকালীন সময়ে একটি নতুন পিচের রানওয়ের নির্মাণকাজ সম্পন্ন করা হয়।
বিরাজ বৌ (১৯৭২-এর চলচ্চিত্র)
বিরাজ বৌ হল একটি জনপ্রিয় বাংলা চলচ্চিত্র যা পরিচালনা করেন মনু সেন। বিখ্যাত লেখক শরৎচন্দ্র চট্টোপাধ্যায় এর বিরাজ বৌ উপন্যাস থেকে এই চলচ্চিত্রটি নির্মিত। এই চলচ্চিত্রটি ১৯৭২ সালে কে. সি. দাস প্রোডাকশন ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন কালিপদ সেন। এই চলচ্চিত্রটির মুখ্য চরিত্রে অভিনয় করেন উত্তম কুমার, অনুপ কুমার, মাধবী মুখোপাধ্যায়, কমল মিত্র।
কাহিনী
নীলাম্বর (উত্তম কুমার) ও পীতাম্বর (অনুপ কুমার) দুই ভাই। দাদা নীলাম্বর বুদ্ধিহীন, অথচ পরোপকারী। উপার্জন করেন না। শুধু প্রচুর গাঁজা খান। ভাই পীতাম্বর সংসারী মানুষ। তিনি নিজের উপার্জন নষ্ট না করে পৈত্রিক সম্পত্তি দু'ভাগ করে দিয়ে বাড়ির মাঝে পাঁচিল তুলে দিলেন। নীলাম্বরের স্ত্রী বিরাজমোহিনী (মাধবী মুখোপাধ্যায)) এতে কষ্টে পড়লেন। দুই ভাইয়ের একমাত্র বোন হরিমতির দেখাশোনার ভার নীলাম্বরকেই নিতে হল। হরিমতির বিয়ে দিতে এবং তার স্বামীর পড়াশোনার খরচ জোগাতে নীলাম্বরকে বিষয়সম্পত্তি-জমিজমা সব বন্ধক রাখতে হল। কিন্তু বিরাজের পরামর্শ সত্ত্বেও মমতাবশত পৈতৃক সম্পত্তি বিক্রি করতে পারলেন না। বিরাজ নিজে অভুক্ত থেকেও স্বামীর অন্ন জোগাতে লাগল।
ইতোমধ্যে গ্রামের নতুন জমিদার রাজেন্দ্রকুমার সুন্দরী বিরাজের প্রতি আকৃষ্ট হলেন। তিনি বিরাজকে দেখার জন্য মাছ ধরার আছিলায় পুকুরে ছিপ ফেলে বসে থাকতেন। একদিন স্নান করতে গিয়ে ঘাটে রাজেন্দ্রকুমারকে দেখে বিরাজ তাঁকে খুব অপমান করলেন। সেরাতে চাল ধার করতে বেরিয়ে গাঁজাখোর স্বামীর সন্দেহভাজন হয়ে স্বামীর ছোঁড়া পানের ডিবেয় আহত হলেন বিরাজ। অপমানিতা হয়ে গৃহত্যাগ করে বিরাজ উঠলেন জমিদারের বজরায়। কিন্তু সেখানে বিপদ বুঝে গঙ্গায় ঝাঁপ দিলেন তিনি। কারা তাকে উদ্ধার করে ইমামবাড়া হাসপাতালে দিল। হাসপাতাল থেকে ছাড়া পেয়ে দাসীবৃত্তি-ভিক্ষাবৃত্তি করে শেষে তারকেশ্বরে উপস্থিত হলেন বিরাজ। সেখানে তীর্থযাত্রী নীলাম্বরের সঙ্গে তাঁর দেখা হল। কিন্তু তখন তাঁর শেষ অবস্থা। অবশেষে অনুতপ্ত স্বামীর কোলে মাথা রেখে শেষনিঃশ্বাস ত্যাগ করলেন তিনি।
মেটা প্ল্যাটফর্ম দ্বারা একীভূতকরণ এবং অধিগ্রহণের তালিকা
থাম্ব| মেটা প্ল্যাটফর্ম লোগো মেটা প্ল্যাটফর্মস (পূর্বে ফেসবুক ইনক.) হল একটি প্রযুক্তি কোম্পানি যেটি হোয়াটসঅ্যাপসহ আরও ৯১টি কোম্পানি অধিগ্রহণ করেছে। হোয়াটসঅ্যাপ অধিগ্রহণ করতে ১৬ বিলিয়ন ডলার খরচ করতে হয়েছে, প্ল্যাটফর্মটির ব্যবহারকারী প্রতি $৪০ এর বেশি। এছাড়াও মেটা একটি আদালতের নিষ্পত্তিতে বিলুপ্ত কোম্পানি ConnectU কিনেছে এবং পূর্বে প্রতিদ্বন্দ্বী ফ্রেন্ডস্টারের কাছে থাকা বৌদ্ধিক সম্পত্তি অর্জন করেছে। মেটা দ্বারা অধিগ্রহণ করা কোম্পানিগুলির বেশিরভাগই মার্কিন যুক্তরাষ্ট্রে ভিত্তিক, এবং এভাবে এই কোম্পানিগুলির একটি বড় শতাংশ সান ফ্রান্সিসকো বে এরিয়াতে বা এর আশেপাশে অবস্থিত। মেটা লাকিক্যাল এবং ওয়াইল্ডফায়ার ইন্টারেক্টিভে বিনিয়োগ করেছে।
মেটার বেশিরভাগ অধিগ্রহণ প্রাথমিকভাবে "প্রতিভা অধিগ্রহণ" হয়েছে এবং অর্জিত পণ্যগুলি প্রায়শই বন্ধ হয়ে যায়। ২০০৯ সালে মেটার (ফেসবুক হিসাবে) সিইও মার্ক জাকারবার্গ কোরাতে একটি প্রশ্ন পোস্ট করেছিলেন, যার শিরোনাম ছিল "কোন স্টার্টআপগুলি ফেসবুকের জন্য ভাল অধিগ্রহণ হবে?", যা ৭৯টি উত্তর পেয়েছে। তিনি ২০১০ সালে বলেছিলেন যে "আমরা একবার কোম্পানির জন্য একটি কোম্পানি কিনিনি। আমরা চমৎকার মানুষ পেতে কোম্পানি কিনি. . . সত্যিকারের উদ্যোক্তা সংস্কৃতির জন্য একটি মূল বিষয় হল আমরা সেরা লোকদের নিয়োগ করছি তা নিশ্চিত করা। এটি করার উপায়গুলির মধ্যে একটি হল মহান প্রতিষ্ঠাতাদের সাথে মহান কোম্পানিগুলি অর্জনের উপর ফোকাস করা।" ২০১২ সালের ৯ই এপ্রিল ঘোষণা করা ইন্সটাগ্রাম অধিগ্রহণ এই প্যাটার্নের প্রথম ব্যতিক্রম। প্রাথমিকভাবে প্রতিভা অর্জনের একটি প্যাটার্নের সাথে চালিয়ে যাওয়ার সময়, অন্যান্য উল্লেখযোগ্য পণ্যে দৃষ্টি আরোপিত অধিগ্রহণের মধ্যে রয়েছে $১৯ বিলিয়ন হোয়াটসঅ্যাপ অধিগ্রহণ এবং $২ বিলিয়ন ওকুলাস ভিআর অধিগ্রহণ।
স্বাস্থ্য সেবা বিভাগ
স্বাস্থ্য সেবা বিভাগ বাংলাদেশের স্বাস্থ্যসেবার কাজে নিয়োজিত সরকারের স্বাস্থ্য ও পরিবার কল্যাণ মন্ত্রণালয়ের অধীন একটি বিভাগ। সচিব মু. আনোয়ার হোসেন হাওলাদার স্বাস্থ্য সেবা বিভাগের বর্তমান প্রধান।
ইতিহাস
১৯৭০ এর দশকে স্বাস্থ্য মন্ত্রণালয়ের দুইটি বিভাগ ছিল, যা ১৯৮৫ সালে একীভূত করা হয়। ২০১৭ সালের ১৬ মার্চ মন্ত্রণালয়কে আবার দ্বিধা বিভক্ত করে স্বাস্থ্যসেবা বিভাগ প্রতিষ্ঠা করা হয়।
মিশন ও ভিশন
মিশন : স্বাস্থ্য, পুষ্ঠি ও জনসংখ্যা  খাতের উন্নয়নের মাধ্যমে সবার জন্য সুলভে মানসম্মত  স্বাস্থ্যসেবা নিশ্চিত করে একটি সুস্থ সবল জনগোষ্ঠী গড়ে তোলা।
ভিশন : সকলের জন্য সাশ্রয়ী ও মানসম্মত চিকিৎসা সেবা।
জাতীয় অর্থনৈতিক পরিষদের নির্বাহী কমিটি
জাতীয় অর্থনৈতিক পরিষদের নির্বাহী কমিটি বা একনেক হল গণপ্রজাতন্ত্রী বাংলাদেশ সরকারের মন্ত্রিপরিষদ বিভাগের অধীনস্থ একটি নির্বাহী কমিটি যা জাতীয় গুরুত্বপূর্ণ উন্নয়ন প্রকল্পের যাচাই, বিনিয়োগ, অনুমোদন ও অগ্রগতি তথা দেশের অর্থনৈতিক অবস্থা ও অর্থনৈতিক কর্মকাণ্ড তত্ত্বাবধান ও নীতিমালা প্রণয়ন, পর্যালোচনা ও অনুমোদন প্রদান করে। একনেক -এর সভাগুলো সাধারণত পরিকল্পনা মন্ত্রণালয়ের, পরিকল্পনা বিভাগের অধীনে শেরে বাংলা নগরস্থ এনইসি সম্মেলন কক্ষে অনুষ্ঠীত হয়ে থাকে।
ইতিহাস
১৯৭২ সালে গণপ্রজাতন্ত্রী বাংলাদেশ সরকারের মন্ত্রিসভাকে সাচিবিক সহায়তা প্রদানের উদ্দেশ্যে মন্ত্রিপরিষদ বিষয়ক মন্ত্রণালয়ের অধীনে একটি বিভাগ হিসাবে মন্ত্রিপরিষদ বিভাগ গঠন করা হয়। প্রাপ্ত তথ্য অনুসারে, ১৯৮২ সালে মন্ত্রী পরিষদ বিভাগের সিদ্ধান্তে জাতীয় অর্থনৈতিক পরিষদের নির্বাহী কমিটির গঠন কাঠামো ও কার্যাবলি নিরূপণ করা হয়। ১৯৮২ সালে অর্থ ও পরিকল্পনা মন্ত্রীকে আহ্বায়ক করে একনেক-এর কমিটি গঠিত হয়। কমিটিতে শিল্প ও বাণিজ্যমন্ত্রী, পূর্তমন্ত্রী এবং সংশ্লিষ্ট মন্ত্রণালয়ের মন্ত্রিগণও অন্তর্ভুক্ত ছিলেন।
১৯৯১ বাংলাদেশে গণতন্ত্র আবার পুনঃপ্রতিষ্ঠা লাভের পর নির্বাচিত সরকারের অর্থমন্ত্রী সেপ্টেম্বরে একনেক-এর সভাপতি হন। একই বছরের অক্টোবর মাস থেকে একনেক-এর সভাপতি হন সরকার প্রধান। ২০০০ সালের জানুয়ারিতে জারিকৃত সর্বশেষ প্রজ্ঞাপনে একনেকের সদস্য তালিকা থেকে পরিকল্পনা মন্ত্রী/ প্রতিমন্ত্রীকে বাদ দেওয়া হয়। একনেক-এর কার্যনির্বাহ সম্পর্কিত সর্বশেষ প্রজ্ঞাপনটি জারী করা হয় ১৫, জানুয়ারী, ২০১৪ ইং তারিখ।
গঠন ও কার্যপরিধি
২০১৪ সালে সর্বশেষ প্রকাশিত বাংলাদেশ সরকারের গেজেট অনুসারে একনেকের কমিটির চেয়ারপারসন থাকবেন বাংলাদেশ সরকারের মাননীয় প্রধানমন্ত্রী। তার অনুপস্থিতিতে একনেকের সভায় বিকল্প চেয়ারম্যান থাকবেন অর্থমন্ত্রী। নিম্নে এই কমিটির সদস্যদের তালিকা উল্লেখ করা হল : সহায়তাদানকরী কর্মকর্তাগণঃ
১. মন্ত্রিপরিষদ সচিব
২. প্রধানমন্ত্রীর মূখ্য সচিব/সচিব, প্রধানমন্ত্রীর কার্যালয়
৩. সচিব, পরিকল্পনা বিভাগ
৪. সচিব, পরিসংখ্যান ও তথ্য ব্যবস্থাপনা বিভাগ
৫. সচিব, অর্থ বিভাগ
৭. সচিব, বাস্তবায়ন পরিবীক্ষণ ও মূল্যায়ন বিভাগ
৮-১৩. পরিকল্পনা কমিশনের সদস্যগন
১৪. সচিব, সংশ্লিষ্ট মন্ত্রণালয়/বিভাগ
কার্যপরিধি
১৬ই জানুয়ারি, ২০১৯ সালে গণপ্রজাতন্ত্রী বাংলাদেশ সরকার প্রকাশিত অতিরিক্ত গেজেট অনুসারে “জাতীয় অর্থনৈতিক পরিষদের নির্বাহী কমিটি (একনেক)”-এর কমিটির কার্যপরিধি নিরূপণ করা হয়।
১. সকল বিনিয়োগ প্রকল্পের প্রস্তাব (ডিপিপি) বিবেচনা ও অনুমোদন;
২. সরকারি খাতে ৫০ (পঞ্চাশ) কোটি টাকার ঊর্ধ্বে মোট বিনিয়োগ ব্যয় সংবলিত প্রকল্পসমূহে প্রকল্প মূল্যায়ন কমিটির (পিইসি) সভার সুপারিশ বিবেচনা ও অনুমোদন;
৪. বেসরকারি উদ্যোগ, যৌথ উদ্যোগ অথবা অংশগ্রহণমূলক বিনিয়োগ কোম্পানিসমুহের প্রস্তাব বিবেচনা।
৫. দেশের অর্থনৈতিক পরিস্থিতির পরিবীক্ষণ এবং সামগ্রিক অর্থনৈতিক কর্মকাণ্ড ও এর সঙ্গে সংশ্লিষ্ট নীতি-নির্ধারণী বিষয়গুলো পর্যালোচনা; এবং
৬. বৈদেশিক সহায়তার বার্ষিক লক্ষ্যমাত্রা বিবেচনা ও অনুমোদন এবং উক্ত লক্ষ্যমাত্রা অর্জনের অগ্রগতি পর্যালোচনা।
ওরেলিয়াঁ চুয়ামেনি
ওরেলিয়াঁ চুয়ামেনি (, Aurélien Tchouaméni; জন্ম: ২৭ জানুয়ারি ২০০০) হলেন একজন ফরাসি পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লিগের শীর্ষ স্তর লা লিগা-এর ক্লাব রিয়াল মাদ্রিদ এবং ফ্রান্স জাতীয় দলের হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় হিসেবে খেলে থাকেন।
২০০৬–০৭ মৌসুমে, ফরাসি ফুটবল ক্লাব দার্তিগুয়ের যুব পর্যায়ের হয়ে খেলার মাধ্যমে চুয়ামেনি ফুটবল জগতে প্রবেশ করেছেন এবং পরবর্তীকালে বর্দোর যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৭–১৮ মৌসুমে, ফরাসি ক্লাব বর্দো বি-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি মাত্র ১ মৌসুম অতিবাহিত করেছেন; বর্দো বি-এর হয়ে তিনি ১৬ ম্যাচে ৩টি গোল করেছেন। ২০১৭–১৮ মৌসুমেই তিনি বর্দোর মূল দলে অন্তর্ভুক্ত হয়েছেন। ২০১৯–২০ মৌসুমে, তিনি প্রায় ২১.৪ মিলিয়ন ইউরোর বিনিময়ে বর্দো হতে মোনাকোয় যোগদান করেছেন।
২০১৫ সালে, চুয়ামেনি ফ্রান্স অনূর্ধ্ব-১৬ দলের হয়ে ফ্রান্সের বয়সভিত্তিক পর্যায়ে অভিষেক করেছিলেন।
প্রারম্ভিক জীবন
ওরেলিয়াঁ চুয়ামেনি ২০০০ সালের ২৭শে জানুয়ারি তারিখে উত্তর ফ্রান্সের রুঅঁ শহরে জন্মগ্রহণ করেন এবং পরবর্তীতে দক্ষিণ-পশ্চিম ফ্রান্সের বর্দো শহরে বেড়ে ওঠেন। তিনি ক্যামেরুনীয় বংশোদ্ভূত।
আন্তর্জাতিক ফুটবল
চুয়ামেনি ফ্রান্স অনূর্ধ্ব-১৬, ফ্রান্স অনূর্ধ্ব-১৭, ফ্রান্স অনূর্ধ্ব-১৮, ফ্রান্স অনূর্ধ্ব-১৯, ফ্রান্স অনূর্ধ্ব-২০ এবং ফ্রান্স অনূর্ধ্ব-২১ দলের হয়ে খেলার মাধ্যমে ফ্রান্সের প্রতিনিধিত্ব করেছেন। ২০১৫ সালের ২৭শে অক্টোবর তারিখে তিনি নেদারল্যান্ডস অনূর্ধ্ব-১৬ দলের বিরুদ্ধে ম্যাচে ফ্রান্স অনূর্ধ্ব-১৬ দলের হয়ে আন্তর্জাতিক পর্যায়ে অভিষেক করেছেন। ফ্রান্স অনূর্ধ্ব-১৭ দলের হয়ে তিনি ২০১৭ উয়েফা ইউরোপীয় অনূর্ধ্ব-১৭ চ্যাম্পিয়নশিপে অংশগ্রহণ করেছেন; উক্ত প্রতিযোগিতায় তিনি ৩ ম্যাচে অংশগ্রহণ করেছিলেন। একই বছরে তিনি ২০১৭ ফিফা অনূর্ধ্ব-১৭ বিশ্বকাপে অংশগ্রহণ করেছেন, তবে ১৬ দলের পর্বে তার দল স্পেন অনূর্ধ্ব-১৭ দলের কাছে ২–১ গোলের ব্যবধানে পরাজিত হয়েছিল; সেখানে তিনি ২ ম্যাচে অংশগ্রহণ করেছিলেন। তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২১ সালের মার্চ মাসে প্রকাশিত ২৩ সদস্যের ফ্রান্স অনূর্ধ্ব-২১ দলে স্থান পেয়েছেন।
বুর্জ খলিফা
বুর্জ খলিফা (برج خليفة,, খলিফা টাওয়ার) হলো সংযুক্ত আরব আমিরাতের দুবাইয়ে অবস্থিত একটি আকাশচুম্বী ভবন, যা ২০১০ সালে উদ্বোধনের আগে বুর্জ দুবাই নামে পরিচিত ছিল। এটি বিশ্বের সবচেয়ে উঁচু ভবন হিসেবে পরিচিত। মোট উচ্চতা ৮২৯.৮ মিটার (২,৭২২ ফুট, বা অর্ধ মাইলেরও বেশি) এবং ছাদের উচ্চতা (অ্যান্টেনা ব্যতীত, তবে ২৪২.৬ মিটার চূড়া সহ ) ৮২৮ মিটার (২,৭১৭ ফুট) নিয়ে বুর্জ খলিফা ২০০৯ সালে শীর্ষস্থানীয় হওয়ার পর থেকে এটি সবচেয়ে উঁচু ভবন এবং স্থাপনা। এর আগে তাইপে ১০১ এই মর্যাদার অধিকারি ছিল।
বুর্জ খলিফার নির্মাণ কাজ শুরু হয়েছিল ২০০৪ সালে, এর বাইরের অংশের কাজ পাঁচ বছর পর ২০০৯ সালে শেষ হয়। ভবনটির প্রাথমিক কাঠামোটি শক্তিশালী কংক্রিট এবং কিছু স্ট্রাকচারাল ইস্পাত পূর্ব বার্লিনে অবস্থিত সাবেক পূর্ব জার্মানির পার্লামেন্ট দ্য প্যালেস অব দ্য রিপাবলিক থেকে উদ্ভূত। ডাউনটাউন দুবাই নামে একটি নতুন উন্নয়ন প্রকল্পের অংশ হিসাবে ২০১০ সালে ভবনটি চালু হয়। বড় আকারের ও বৈচিত্র্যময় উন্নয়নের কেন্দ্রবিন্দু হওয়ার উদ্দেশ্য নিয়ে এর ডিজাইন করা হয়েছিল। সরকারের সিদ্ধান্তের ভিত্তিতে ভবনটি নির্মাণের উদ্দেশ্য ছিল তেল-ভিত্তিক অর্থনীতি থেকে বৈচিত্র্য আনা এবং দুবাইয়ের আন্তর্জাতিক স্বীকৃতি পাওয়া। সংযুক্ত আরব আমিরাতের সাবেক প্রেসিডেন্ট খলিফা বিন জায়েদ আল নাহিয়ানের সম্মানে ভবনটির নামকরণ করা হয়েছে। আবুধাবি এবং সংযুক্ত আরব আমিরাত সরকার তার দেনা পরিশোধের জন্য দুবাইকে অর্থ ধার দিয়েছে। ভবনটি বিশ্বের সবচেয়ে উঁচু ভবন হিসেবে এর নাম সহ অসংখ্য উচ্চতার রেকর্ড ভেঙেছে।
স্কিডমোর, ওইংস অ্যান্ড মেরিল এর অ্যাড্রিয়ান স্মিথের নেতৃত্বে একটি দল বুর্জ খলিফার নকশা করেছিল, এই ফার্মই শিকাগোর সিয়ার্স টাওয়ারের নকশা করেছিল, সিয়ার্স টাওয়ার তখন বিশ্বের সবচেয়ে উঁচু ভবনের রেকর্ডধারী ছিল। প্রকল্পের স্থাপত্যের তত্ত্বাবধানের জন্য হাইদার কনসাল্টিংকে এনওআরআর গ্রুপ কনসালট্যান্ট ইন্টারন্যাশনাল লিমিটেডের তত্ত্বাবধায়ক প্রকৌশলী হিসেবে বেছে নেওয়া হয়েছিল। এই অঞ্চলের ইসলামিক স্থাপত্য যেমন সামারার গ্রেট মসজিদ থেকে অনুপ্রাণিত হয়ে নকশার করা হয়েছে। আবাসিক এবং হোটেলের স্থান অপ্টিমাইজ করার জন্য Y-আকৃতির ত্রিধা জ্যামিতিক মেঝে ডিজাইন করা হয়েছে। বিল্ডিংয়ের উচ্চতা সমর্থন করার জন্য একটি শক্তিশালী কেন্দ্রীয় কোর এবং ডানা ব্যবহার করা হয়। যদিও এই নকশাটি টাওয়ার তৃতীয় প্যালেস থেকে নেওয়া হয়েছিল, বুর্জ খলিফার কেন্দ্রীয় কোরের প্রতিটি ডানার মধ্যে সিঁড়ি ছাড়া সমস্ত উল্লম্ব পরিবহন রয়েছে। কাঠামোটিতে একটি সজ্জিত পদ্ধতিও রয়েছে যা দুবাইয়ের গরম গ্রীষ্মের তাপমাত্রা সহ্য করার জন্য ডিজাইন করা হয়েছে। এতে মোট ৫৭টি লিফট এবং ৮টি এসকেলেটর রয়েছে।
স্থাপত্য ও প্রকৌশল প্রক্রিয়ার একটি নির্দিষ্ট সময়ে মূল এমার ডেভেলপারস আর্থিক সমস্যার সম্মুখীন হয় এবং তাদের অতিরিক্ত অর্থ ও অর্থনৈতিক তহবিলের প্রয়োজন হয়। সংযুক্ত আরব আমিরাতের তৎকালীন শাসক শেখ খলিফা আর্থিক সাহায্য এবং তহবিল প্রদান করেন, তাই এর নাম "বুর্জ দুবাই" থেকে "বুর্জ খলিফা" তে পরিবর্তন করা হয়। এর চারপাশে উচ্চ-ঘনত্বের উন্নয়ন এবং মল নির্মাণ থেকে প্রাপ্ত লাভের ধারণাটি সফল প্রমাণিত হয়েছে। ডাউনটাউন দুবাইতে এর আশেপাশের মল, হোটেল এবং কনডমিনিয়ামগুলি সম্পূর্ণভাবে এই প্রকল্প থেকে সবচেয়ে বেশি আয় করেছে, যেখানে বুর্জ খলিফা নিজেই খুবই কম বা কোনও লাভ করেনি।
বুর্জ খলিফার সমালোচনামূলক অভ্যর্থনা সাধারণত ইতিবাচক ছিল এবং ভবনটি অনেক পুরস্কার লাভ করেছে। যাইহোক, দক্ষিণ এশিয়া থেকে আসা অভিবাসী প্রাথমিক নির্মান শ্রমিকদের বিষয়ে অসংখ্য অভিযোগ ছিল। এরমধ্যে প্রধান অভিযোগ ছিল তাদের কম মজুরি দেওয়া এবং দায়িত্ব শেষ না হওয়া পর্যন্ত তাদের পাসপোর্ট বাজেয়াপ্ত করার রীতি।
উন্নয়ন
২০০৪ সালের ১২ জানুয়ারি এর নির্মাণ শুরু হয় এবং ১ অক্টোবর ২০০৯ কাঠামোর বাইরের অংশের কাজ সম্পন্ন হয়। ভবনটি আনুষ্ঠানিকভাবে ৪ জানুয়ারি ২০১০ খোলা হয় এবং এটি দুবাইয়ের প্রধান ব্যবসায়িক জেলার কাছে শেখ জায়েদ রোড বরাবর 'প্রথম ইন্টারচেঞ্জ'-এ ২ বর্গ কিলোমিটার (৪৯০-একর) ডাউনটাউন দুবাই উন্নয়নের অংশ। টাওয়ারের স্থাপত্য এবং প্রকৌশলটি স্কিডমোর, ওইংস এবং শিকাগোর মেরিল কর্তৃক সম্পাদিত হয়েছিল, প্রধান স্থপতি ছিলেন অ্যাড্রিয়ান স্মিথ এবং প্রধান কাঠামোগত প্রকৌশলী ছিলেন বিল বেকার। প্রাথমিক ঠিকাদার ছিল দক্ষিণ কোরিয়ার স্যামসাং সিএন্ডটি, সাথে ছিল স্থানীয় কোম্পানি আরবটেক এবং বেলজিয়ান গ্রুপ বেসিক্স।
ধারণা
বুর্জ খলিফাকে ৩০,০০০টি বাসা, নয়টি হোটেল (অ্যাড্রেস ডাউনটাউন দুবাই সহ), ৩ হেক্টর (৭.৪ একর) পার্কল্যান্ড, কমপক্ষে ১৯টি আবাসিক গগনচুম্বী অট্টালিকা, দুবাই মল এবং ১২-হেক্টর (৩০-একর) কৃত্রিম বুর্জ খলিফা লেককে অন্তর্ভুক্ত করে একটি বড় আকারের, মিশ্র-ব্যবহারের উন্নয়নের কেন্দ্রবিন্দু হিসাবে ডিজাইন করা হয়েছিল। বুর্জ খলিফা নির্মাণের সিদ্ধান্তটি তেল-ভিত্তিক অর্থনীতি থেকে সেবা এবং পর্যটন ভিত্তিক অর্থনীতিতে বৈচিত্র্য আনার সরকারের সিদ্ধান্তের ভিত্তিতে ছিল বলে জানা যায়। কর্মকর্তাদের মতে, বুর্জ খলিফার মতো প্রকল্পসমূহ আরও আন্তর্জাতিক স্বীকৃতি অর্জনের জন্য তৈরি করা দরকার এবং তাই এই বিনিয়োগ। নাখিল প্রপার্টিজের একজন পর্যটন এবং ভিআইপি প্রতিনিধিদলের নির্বাহী জ্যাকি জোসেফসন বলেন "তিনি (শেখ মোহাম্মদ বিন রশিদ আল মাকতুম) সত্যিই চাঞ্চল্যকর কিছু দিয়ে দুবাইকে মানচিত্রে স্থান দিতে চেয়েছিলেন"। ২০১০ সালের জানুয়ারিতে আনুষ্ঠানিকভাবে উদ্বোধন না হওয়া পর্যন্ত টাওয়ারটি বুর্জ দুবাই ("দুবাই টাওয়ার") নামে পরিচিত ছিল। আবুধাবির শাসক খলিফা বিন জায়েদ আল নাহিয়ানের সম্মানে এর নামকরণ করা হয়; আবুধাবি এবং সংযুক্ত আরব আমিরাতের ফেডারেল সরকার দুবাইকে কয়েক বিলিয়ন মার্কিন ডলার ধার দিয়েছে যাতে দুবাই তার ঋণ পরিশোধ করতে পারে - দুবাই নির্মাণ প্রকল্পের জন্য কমপক্ষে ৮০ বিলিয়ন ডলার ধার নিয়েছিল। ২০০০-এর দশকে দুবাই তার অর্থনীতিতে বৈচিত্র্য আনতে শুরু করে কিন্তু ২০০৭-২০১০ সালে এটি একটি অর্থনৈতিক সংকটে ভুগছিল, যার ফলে নির্মাণাধীন বড় প্রকল্পগুলি পরিত্যক্ত হয়ে যায়।
রেকর্ডসমূহ
বুর্জ খলিফা বেশ কয়েকটি বিশ্ব রেকর্ড স্থাপন করেছে, যার মধ্যে রয়েছে:
উচ্চতা বৃদ্ধির ইতিহাস
এর শুরু থেকে বেশ কয়েকটি পরিকল্পিত উচ্চতা বৃদ্ধির অসমর্থিত বিবরণ রয়েছে। মূলত এটি অস্ট্রেলিয়ার ডকল্যান্ডস ওয়াটারফ্রন্ট ডেভেলপমেন্টের মেলবোর্ন গ্রোলো টাওয়ারের ৫৬০ মিটার (১,৮৩৭ ফুট) ভার্চুয়াল ক্লোন হিসাবে প্রস্তাবিত, টাওয়ারটি স্কিডমোর, ওউইংস এবং মেরিল পুনরায় ডিজাইন করে। স্কিডমোর, ওইংস এবং মেরিল এর একজন স্থপতি মার্শাল স্ট্রাবালা যিনি ২০০৬ সাল পর্যন্ত এই প্রকল্পে কাজ করেছিলেন, ২০০৮ সালের শেষের দিকে বলেছিলেন যে বুর্জ খলিফা ৮০৮ মিটার (২,৬৫১ ফুট) উঁচু ধরে জন্য ডিজাইন করা হয়েছিল।
ভবনের নকশাকার অ্যাড্রিয়ান স্মিথ উপলব্ধি করেছিলেন যে ভবনের উপরের অংশটি বাকি কাঠামোর সাথে মার্জিতভাবে চূড়ান্ত পরিণতি পায়নি, তাই তিনি এর উচ্চতা বাড়ানোর জন্য অনুমোদন চেয়েছিলেন এবং পেয়েছিলেন। এটা বলা হয়েছিল যে এই পরিবর্তনটিতে কোনো তলা যোগ করা হয়নি, যা স্মিথের চূড়াটিকে আরও সরু করার প্রচেষ্টার সাথে মানানসই। ভবনটি ৪ জানুয়ারি ২০১০-এ খুলে দেওয়া হয়।
স্থাপত্য এবং নকশা
টাওয়ারটি স্কিডমোর, ওয়িংস এবং মেরিল (এসওএম) নকশা করে, তারা শিকাগোর উইলিস টাওয়ার (পূর্বে সিয়ার্স টাওয়ার) এবং নিউ ইয়র্ক সিটির ওয়ান ওয়ার্ল্ড ট্রেড সেন্টারের নকশাও করেছিল। বুর্জ খলিফা ফজলুর রহমান খানের উদ্ভাবিত উইলিস টাওয়ারের পাঁজা নল নকশা ব্যবহার করে। এর টিউবুলার সিস্টেমের কারণে, আনুপাতিকভাবে এম্পায়ার স্টেট বিল্ডিংয়ের তুলনায় নির্মাণে মাত্র অর্ধেক পরিমাণ ইস্পাত ব্যবহার করা হয়েছিল। উঁচু ভবনের নকশায় খানের অবদান স্থাপত্য ও প্রকৌশলের ওপর গভীর প্রভাব ফেলেছে। বিশ্বব্যাপী তার কাজের দ্বারা প্রত্যক্ষ বা পরোক্ষভাবে প্রভাবিত হয়নি এমন উঁচু ভবনের কোন নকশা খুঁজে পাওয়া কঠিন হবে। নকশাটি ফ্র্যাঙ্ক লয়েড রাইটের ডিজাইন করা শিকাগোর এক মাইল-উঁচু অট্টালিকা দ্য ইলিনয়, সেইসাথে শিকাগোর লেক পয়েন্ট টাওয়ারের কথা মনে করিয়ে দেয়।অ্যাড্রিয়ান স্মিথ যখন এসওএম-এ প্রকল্পটি কল্পনা করছিলেন, তখন তিনি তার অফিসের জানালা দিয়ে লেক পয়েন্ট টাওয়ারের বাঁকা তিন-ডানা নকশার দিকে তাকালেন এবং ভেবেছিলেন, "এখানে আদিরূপ রয়েছে"। স্ট্রাবালার মতে বুর্জ খলিফা সিউলের একটি পুরো-আবাসিক ভবন ৭৩ তলা বিশিষ্ট টাওয়ার প্যালেস থ্রির উপর ভিত্তি করে ডিজাইন করা হয়েছিল। এর প্রাথমিক পরিকল্পনায় উদ্দেশ্যে ছিল বুর্জ খলিফা সম্পূর্ণ আবাসিক হবে।
নকশাটি ইসলামিক স্থাপত্য থেকে নেওয়া হয়েছে। সমতল মরুভূমির ভিত্তি থেকে টাওয়ারটি উঠার সাথে সাথে একটি সর্পিল প্যাটার্নে ২৭টি অবস্থার অবনতি রয়েছে, এটি উপরে উঠার সাথে সাথে টাওয়ারের প্রস্থ হ্রাস পায় এবং সুবিধাজনক বহিরঙ্গন সোপান তৈরি করে। এই অবস্থার অবনতিগুলো এমনভাবে সাজানো এবং সারিবদ্ধ করা হয়েছে যা ঘূর্ণিবায়ু স্রোত এবং ঘূর্ণিবাত্যা থেকে কম্পন বায়ু গুরুভার কমিয়ে দেয়। শীর্ষে কেন্দ্রীয় মজ্জাটি বেরিয়ে আসে এবং একটি সমাপক সূচ্যগ্র তৈরির জন্য ভাস্কর্য করা হয়। তার সর্বোচ্চ বিন্দুতে টাওয়ারটি মোট ১.৫ মিটার (৪.৯ ফুট) দোলে।
বুর্জ খলিফার চূড়াটি ৪,০০০ টন কাঠামোগত ইস্পাত দ্বারা গঠিত। কেন্দ্রীয় চূড়ার পাইপটির ওজন ৩৫০ টন এবং এর উচ্চতা ২০০ মিটার (৬৬০ ফুট)। চূড়াটিটিতে যোগাযোগের সরঞ্জামও রয়েছে। এই ২৪৪-মিটার (৮০১ ফুট) চূড়াটিকে ব্যাপকভাবে অসার উচ্চতা হিসাবে বিবেচনা করা হয় কারণ এর খুব কম জায়গাই ব্যবহারযোগ্য। চূড়া ছাড়া বুর্জ খলিফার উচ্চতা ৫৮৫ মিটার (১,৯১৯ ফুট) হবে। এটি কাউন্সিল অন টল বিল্ডিংস এবং আরবান হ্যাবিট্যাট স্টাডিতে বিবৃত করা হয়েছে, যেখানে উল্লেখ করা হয়েছে যে অসার চূড়া "নিজেই একটি আকাশচুম্বী হতে পারে"। এই ধরনের একটি আকাশচুম্বী অট্টালিকা যদি ইউরোপে অবস্থিত হতো তাহলে সেটি সেই মহাদেশের ১১তম উচ্চতম ভবন হবে।
২০০৯ সালে স্থপতিরা ঘোষণা করেছিলেন যে ১,০০০টিরও বেশি শিল্পকর্ম বুর্জ খলিফার অভ্যন্তরীণ অংশকে শোভিত করবে, যখন বুর্জ খলিফার আবাসিক লবি জাউমে প্লেনসার কাজ প্রদর্শন করবে।
ক্ল্যাডিং পদ্ধতিতে ১,৪২,০০০ বর্গ মিটার (১৫,২৮,০০০ বর্গফুট) এর ২৬,০০০-এর বেশি প্রতিফলিত কাচের প্যানেল এবং উল্লম্ব নলাকার ডানা সহ অ্যালুমিনিয়াম এবং টেক্সচারযুক্ত মরিচারোধি স্টিলের স্প্যান্ড্রেল প্যানেল রয়েছে। স্থাপত্যবিষয়ক কাচটি সৌর এবং তাপীয় কর্মক্ষমতা প্রদান করে সেইসাথে মরুভূমির তীব্র সৌরকিরণ, মরুভূমির চরম তাপমাত্রা এবং প্রবল বাতাসের জন্য একটি তীব্র দীপ্তি বিরোধী ঢাল প্রদান করে। কাচটি ১,৭৪,০০০ বর্গ মিটার (১৮,৭০,০০০ বর্গ ফুট) এর বেশি এলাকা জুড়ে আচ্ছাদিত। বুর্জের সাধারণ পর্দার প্রাচীরের প্যানেলগুলি ৪ ফুট ৬ ইঞ্চি (১.৪ মিটার) চওড়া এবং ১০ ফুট ৮ ইঞ্চি (৩.৩ মিটার) উঁচু এবং প্রতিটির ওজন প্রায় ৮০০ পাউন্ড (৩৬০ কেজি), ভবনের প্রান্তের কাছে চওড়া প্যানেল এবং শীর্ষের কাছে লম্বা প্যানেলগুলি অবস্থিত।
ভবনের শীর্ষে বাইরের তাপমাত্রা এটির ভিত্তির তুলনায় ৬ °C (১১ °F) ঠান্ডা বলে মনে করা হয়।
আরমানির চারটির মধ্যে প্রথমটি ৩০৪-কক্ষ বিশিষ্ট আরমানি হোটেল নিচের ৩৯টি তলার মধ্যে ১৫টি জুড়ে রয়েছে। হোটেলটি ১৮ মার্চ ২০১০-এ খোলার কথা ছিল, কিন্তু বেশ কিছু বিলম্বের পরে এটি অবশেষে ২৭ এপ্রিল ২০১০-এ জনসাধারণের জন্য খুলে দেওয়া হয়। কর্পোরেট স্যুট এবং অফিসসমূহ মার্চের পর থেকে খোলার কথা ছিল, তবুও হোটেল এবং পর্যবেক্ষণ ডেকটি বিল্ডিংয়ের একমাত্র অংশ যা ২০১০ সালের এপ্রিলে খোলা হয়।
স্কাই লবি ৪৩ তম তলায় এবং সুইমিং পুল ৭৬ তম তলায় অবস্থিত। ২০ থেকে ১০৮ তলা পর্যন্ত ৯০০টি ব্যক্তিগত আবাসিক অ্যাপার্টমেন্ট রয়েছে (ডেভেলপারের মতে যেগুলি বাজারে আসার আট ঘণ্টার মধ্যে বিক্রি হয়ে যায়)। টাওয়ারের ৭৬ তম তলায় একটি বহিরঙ্গন শূন্য-প্রবেশাধিকার সুইমিং পুল অবস্থিত। কর্পোরেট অফিস এবং স্যুটসমূহ ১২২ তম, ১২৩ তম এবং ১২৪ তম তলা বাদে বাকি তলাগুলির বেশিরভাগ পূর্ণ করা, এই তলা তিনটিতে যথাক্রমে অ্যাট.মস্ফিয়ার রেস্তোরাঁ, স্কাই লবি এবং একটি আভ্যন্তর এবং বহিরঙ্গন পর্যবেক্ষণ ডেক অবস্থিত। ২০১০ সালের জানুয়ারিতে পরিকল্পনা করা হয় যে বুর্জ খলিফায় ২০১০ সালের ফেব্রুয়ারিতে এর প্রথম বাসিন্দাদের অভ্যর্থনা জানানো হবে।
ভবনটিতে ৫৭টি লিফট এবং ৮টি চলন্ত সিঁড়ি রয়েছে। প্রতিটি লিফটে ১২ থেকে ১৪ জন ধারণক্ষমতা সম্পন্ন, ডাবল-ডেক লিফট ১০ মিটার/সেকেন্ড (৩৩ ফুট/সেকেন্ড) পর্যন্ত দ্রুত ওঠা ও নামা করতে পারে। যাইহোক, বিশ্বের দ্রুততম একক-ডেক লিফট এর রেকর্ড এখনও তাইপে ১০১-এর দখলে, যার গতিবেগ ১৬.৮৩ মিটার/সেকেন্ড (৫৫.২ ফুট/সেকেন্ড)। প্রকৌশলীরা বিশ্বের প্রথম ট্রিপল-ডেক এলিভেটর ইনস্টল করার কথা বিবেচনা করেছিলেন, কিন্তু চূড়ান্ত নকশাটি ডাবল-ডেক লিফটের জন্য বলা হয়েছিল। ডাবল-ডেক এলিভেটরসমূহ পর্যবেক্ষণ ডেকে যাওয়ার সময় দর্শকদের পরিবেশন করার জন্য এলসিডি ডিসপ্লের মতো বিনোদন বৈশিষ্ট্য দিয়ে সজ্জিত। ভবনটির নিচতলা থেকে ১৬০ তলা পর্যন্ত ২,৯০৯টি সিঁড়ি রয়েছে।
প্লাম্বিং পদ্ধতি
বুর্জ খলিফার পানি ব্যবস্থা ১০০ কিলোমিটার (৬২ মাইল) পাইপের মাধ্যমে প্রতিদিন গড়ে ৯,৪৬,০০০ লিটার (২,৫০,০০০ মার্কিন গ্যালন) পানি সরবরাহ করে। একটি অতিরিক্ত ২১৩ কিমি (১৩২ মাইল) পাইপ জরুরি অগ্নি ব্যবস্থায় কাজ করে এবং ৩৪ কিমি (২১ মাইল) পাইপ শীতাতপ নিয়ন্ত্রণ ব্যবস্থার জন্য ঠান্ডা পানি সরবরাহ করে।
শীতাতপ নিয়ন্ত্রণ
শীতাতপনিয়ন্ত্রণ ব্যবস্থা উপরের তলা থেকে বাতাস টেনে নেয় যেখানে বাতাস মাটির চেয়ে শীতল এবং পরিষ্কার। সর্বোচ্চ শীতল সময়ে টাওয়ারের শীতলকরণ ক্ষমতা ৪৬ মেগাওয়াট (৬২,০০০ অশ্বশক্তি), যা এক দিনে ১৩,০০০ শর্ট টন (২,৬০,০০,০০০ পাউন্ড; ১,২০,০০,০০০ কেজি) গলিত বরফ সরবরাহ করার সমতুল্য। একটি কনডেনসেট সংগ্রহ পদ্ধতির মাধ্যমে পানি সংগ্রহ করা হয় এবং কাছাকাছি পার্কে সেচ ব্যবস্থার জন্য ব্যবহার করা হয়।
জানালা পরিষ্কারকরণ
২৪,৩৪৮টি জানালার মোট ১,২০,০০০ বর্গ মিটার (১২,৯০,০০০ বর্গ ফুট) কাচ ধোয়ার জন্য বিল্ডিংটিতে তিনটি অনুভূমিক ট্র্যাক রয়েছে এবং এর প্রতিটিতে একটি ১,৫০০ কেজির(৩,৩০০ পাউন্ড) বাকেট মেশিন রয়েছে। ১০৯ তলার উপররে ২৭ তলা পর্যন্ত জাহাজের ঐতিহ্যবাহী ক্র্যাডল ব্যবহার করা হয়। ভবনের উপরের অংশ একদল কর্মি পরিষ্কার করে, তারা উপর থেকে দড়ি ব্যবহার করে ঝুলে পড়ে পরিষ্কার করে। স্বাভাবিক অবস্থায় যখন পুরো ভবনের রক্ষণাবেক্ষণ ইউনিট চালু থাকে তখন সম্পূর্ণ বহির্ভাগ পরিষ্কার করতে ৩৬ জন শ্রমিকের তিন থেকে চার মাস সময় লাগে।
দুবাই ফোয়ারা
বুর্জ খলিফার বাইরে ডব্লিওইটি এন্টারপ্রাইজেস ৮০ কোটি দিরহাম (২ কোটি ১৭ লক্ষ মার্কিন ডলার) ব্যয়ে একটি ফোয়ারার নকশা করেছে। ৬,৬০০টি লাইট এবং ৫০টি রঙিন প্রজেক্টর দ্বারা এটি আলোকিত হয়, এটি ২৭০ মিটার (৯০০ ফুট) দীর্ঘ এবং ১৫০ মিটার (৫০০ ফুট) উপরের দিকে পানি ছুঁড়ে দেয় এবং এর সাথে শাস্ত্রীয় থেকে শুরু করে সমসাময়িক আরবি এবং অন্যান্য সঙ্গীতের অনুষঙ্গ রয়েছে। এটি বিশ্বের সবচেয়ে বড় কোরিওগ্রাফ করা ঝর্ণা। ২৬ অক্টোবর ২০০৮ এমার ঘোষণা করেন যে একটি নামকরণ প্রতিযোগিতার ফলাফলের ভিত্তিতে ঝর্ণাটিকে দুবাই ফাউন্টেন নামে নামকরণ করা হয়।
পর্যবেক্ষণ ডেক
৫ জানুয়ারি ২০১০ তারিখে ১২৪ তম তলায় অ্যাট দ্য টপ নামে একটি বহিরঙ্গন পর্যবেক্ষণ ডেক খোলা হয়। ৪৫২ মিটার (১,৪৮৩ ফুট) উচ্চতায় এটি খোলার সময় এটি ছিল বিশ্বের সর্বোচ্চ বহিরঙ্গন পর্যবেক্ষণ ডেক। যদিও এটি ডিসেম্বর ২০১১ সালে গুয়াংজুতে ক্যান্টন টাওয়ার এ ৪৮৮ মিটার (১,৬০১ ফুট) উচ্চতায় ক্লাউড টপ ৪৮৮ অতিক্রম করেছিল, তবে ১৫ অক্টোবর ২০১৪ তারিখে বুর্জ খলিফা ৫৫৫ মিটার (১,৮২১ ফুট) উচ্চতায় ১৪৮ তম তলায় SKY স্তর খুলে আবারও সর্বোচ্চ পর্যবেক্ষণ ডেক এর বিশ্ব রেকর্ড গড়ে। রেকর্ডটি ২০১৬ সালের জুনে সাংহাই টাওয়ার এ ৫৬১ মিটার উচ্চতায় একটি পর্যবেক্ষণ ডেক খোলা পর্যন্ত বজায ছিল। ১২৪ তম ফ্লোর অবজারভেশন ডেকে মন্ট্রিলের জিএসএম প্রকল্প° দ্বারা তৈরি একটি উদ্দীপিত বাস্তবতা যন্ত্র ইলেকট্রনিক টেলিস্কোপও রয়েছে, যার দ্বারা দর্শকরা রিয়েল-টাইমে আশেপাশের ভূদৃশ্য দেখতে এবং আগের সংরক্ষিত ছবি যেমন দিনের বিভিন্ন সময়ে তোলা বা বিভিন্ন আবহাওয়ায় তোলা ছবি দেখতে পায়।  দর্শনার্থীদের প্রতিদিনের ভিড় কমাতে কর্তৃপক দর্শকদের একটি নির্দিষ্ট তারিখ এবং সময়ের অগ্রিম টিকিট কেনার অনুমতি দিয়েছে, ঘটনাস্থলে কেনা টিকিটের উপর ৭৫% ছাড় রয়েছে।
৮ ফেব্রুয়ারি ২০১০ বিদ্যুৎ সরবরাহের সমস্যার কারণে একটি লিফট মেঝেতে আটকে পড়ায় এবং একদল পর্যটক ৪৫ মিনিট আটকে থাকায় পর্যবেক্ষণ ডেকটি জনসাধারণের জন্য দুই মাস বন্ধ ছিল।
যখন জোয়ার কম থাকে এবং দৃশ্যমানতা বেশি থাকে তখন আকাশচুম্বী ভবনের শীর্ষ থেকে ইরানের উপকূল (যা প্রায় ১৫৩ কিমি বা ৯৫ মাইল দূরে) দেখা যায়।
বুর্জ খলিফা পার্ক
ভবনের শীতাতপ থেকে সংগৃহীত পানি দ্বারা গাছপালাতে পানি দেওয়া হয়। পদ্ধতিটি বার্ষিক ৬,৮০,০০,০০০ লিটার (১,৮০,০০,০০০ মার্কিন গ্যালন) পানি সরবরাহ করে। দুবাই ফাউন্টেনেরও উন্নয়নকারি ডব্লিউইটি এন্টারপ্রাইজ পার্কে ছয়টি পানির বৈশিষ্ট্য তৈরি করেছে। দুবাই ফাউন্টেন এর উন্নয়নকারি ডব্লিউইটি এন্টারপ্রাইজ পার্কের ছয়টি পানির বৈশিষ্ট্য তৈরি করেছে।
মাহে রমজান পালন
ভূস্তরের দিকের তলায় সূর্য অস্ত যাওয়ার পরেও উপরের দিকের তলায় কয়েক মিনিট সূর্য দেখা যায়। তাই দুবাইয়ের ধর্মীয় ঈমামগণ বলেছেন যে ৮০ তম তলার উপরে বসবাসকারীরা তাদের রমজানের রোজার ইফতারিতে অতিরিক্ত ২ মিনিট অপেক্ষা করতে হবে এবং যারা ১৫০ তম তলার উপরে থাকেন তাদের ৩ মিনিট অপেক্ষা করতে হবে।
নির্মাণ এবং কাঠামো
টাওয়ারটির নির্মানকারি প্রতিষ্ঠান হলো দক্ষিণ কোরিয়ার স্যামসাং সিএন্ডটি, এই প্রতিষ্ঠান পেট্রোনাস টুইন টাওয়ার এবং তাইপে ১০১-এর নির্মান কাজও করেছিল। স্যামসাং সিএন্ডটি বেলজিয়ামের বেসিক্স এবং সংযুক্ত আরব আমিরাতের আরবটেকের সাথে যৌথ উদ্যোগে টাওয়ারটি নির্মান করে। টার্নার মূল নির্মাণ চুক্তিতে প্রকল্প ব্যবস্থাপক ছিলেন। হংকং-ভিত্তিক ফার ইস্ট অ্যালুমিনিয়াম বুর্জ খলিফার বাহ্যিক সজ্জার কাজ করে।
ঠিকাদার এবং স্মারক প্রকৌশলী ছিল হায়দার কনসাল্টিং। সংযুক্ত আরব আমিরাতের আইন অনুসারে বুর্জ খলিফার কার্য সম্পাদনের জন্য ঠিকাদার এবং স্মারক প্রকৌশলী যৌথভাবে এবং বিভিন্নভাবে দায়বদ্ধ।
প্রাথমিক কাঠামো শক্তিশালী কংক্রিট দ্বারা তৈরি। পুৎজমিস্টার এই প্রকল্পের জন্য একটি নতুন, সুপার হাই-প্রেশার ট্রেলার কংক্রিট পাম্প, বিএসএ ১৪০০০ এসএইচপি-ডি তৈরি করে। বুর্জ খলিফার নির্মাণে ৩,৩০,০০০ ঘন মিটার (৪,৩১,৬০০ ঘন গজ) কংক্রিট এবং ৫৫,০০০ টন (৬১,০০০ শর্ট টন; ৫৪,০০০ লং টন) স্টিলের রিবার ব্যবহার করা হয়েছে এবং নির্মাণে ২ কোটি ২০ লক্ষ কর্ম-ঘন্টা লেগেছে। ২০০৮ সালের মে মাসে পুৎজমিস্টার ২১ মেগা প্যাসকেল এরও বেশি নুড়ির চূড়ান্ত সংকোচনমূলক শক্তির সাথে কংক্রিট পাম্প করে ভিত্তি থেকে পরবর্তী চতুর্থ স্তর পর্যন্ত প্রতিটি কলামের কার্যকর ক্ষেত্রফলের ৬০০ মিটার ওজন অতিক্রম করার জন্য এবং বাকি অংশটি ধাতব কলামে জ্যাকেট বা কংক্রিট দিয়ে আবৃত ছিল যা তৎকালীন বিশ্ব রেকর্ড নিক্ষেপণ উচ্চতা ৬০৬ মিটার (১,৯৮৮ ফুট), ১৫৬ তম তলায়। উপরের দিকের স্তর নির্মাণের সময় তিনটি টাওয়ার ক্রেন ব্যবহার করা হয়েছিল, যার প্রতিটি ২৫-টন ভার তুলতে সক্ষম। উপরের অবশিষ্ট কাঠামোটি হালকা ইস্পাত দিয়ে নির্মিত হয়েছে।
২০০৩ সালে কাঠামোর অন্তর্নিহিত বেডরকের শক্তি পরীক্ষার জন্য ৩৩টি পরীক্ষামূলক গর্ত করা হয়েছিল। পৃষ্ঠের ঠিক মিটারখানেক নিচে "দুর্বল থেকে খুব দুর্বল বেলেপাথর এবং পলিপাথর" পাওয়া যায়। ১৪০ মিটার গভীরে ড্রিল করা পরীক্ষামূলক গর্ত থেকে নমুনাগুলি নেওয়া হয়েছিল, সব দিকে থেকে দুর্বল থেকে খুব দুর্বল শিলা খুঁজে পাওয়া গেছে। গবেষণায় স্থানটিকে "ভূমিকম্পগতভাবে সক্রিয় এলাকা" হিসেবে বর্ণনা করা হয়েছে। আরেকটি চ্যালেঞ্জিং উপাদান হল শামাল যা প্রায়ই বালির ঝড় সৃষ্টি করে।
৪৫,০০০ ঘনমিটার (৫৮,৯০০ ঘনগজ) এরও বেশি যার ওজন ১,১০,০০০ টন (১,২০,০০০ শর্ট টন; ১,১০,০০০ লং টন) কংক্রিট এবং ইস্পাত ভিত্তি তৈরি করতে ব্যবহৃত হয়েছে, যার বৈশিষ্ট্য ১৯২টি পাইল; প্রতিটি পাইল ১.৫ মিটার ব্যাস এবং ৪৩ মিটার দীর্ঘ্য, ৫০ মিটার (১৬৪ ফুট) গভীরে প্রোথিত। পুরো ভবনের ওজনকে অবলম্বন করার জন্য ভিত্তিটির ওজন প্রায় ৪,৫০,০০০ টন ধরে নকশা করা হয়েছে। এই ওজনকে তখন কংক্রিটের সংকোচন শক্তি দ্বারা ভাগ করা হয়েছিল যা ৩০ মেগা প্যাসকেল যা ৪৫০ বর্গ মিটার উল্লম্ব স্বাভাবিক কার্যকরী ক্ষেত্রফল দিয়েছিল, যা ১২ মিটার বাই ১২ মিটার মাত্রার উত্পাদ দিয়েছে। সালফেট এবং ক্লোরাইড সমৃদ্ধ ভূগর্ভস্থ পানিকে প্রতিরোধ করতে এবং ক্ষয় রোধ করার জন্য একটি ক্যাথোডিক সুরক্ষা ব্যবস্থা কংক্রিটের নিচে রয়েছে।
বুর্জ খলিফা নির্মাণের সময় ৩৫,০০০ টনের বেশি কাঠামোগত ইস্পাত যা পূর্ব বার্লিনের ভলকস্ক্যামার অবস্থিত জার্মান গণতান্ত্রিক প্রজাতন্ত্রের প্রাক্তন সংসদ ভবন প্যালেস অব দ্য রিপাবলিক থেকে সংগ্রহ করে একসাথে ২০০৮ সালে দুবাইতে পাঠানো হয়েছিল।
বুর্জ খলিফা অত্যন্ত বিভাগীয়করণকৃত। চাপযুক্ত, শীতাতপ নিয়ন্ত্রিত আশ্রয়ের ফ্লোরগুলি প্রতি ১৩ তলায় (গ্রাউন্ড, ১৩, ২৬, ৩৯, ৫২ ইত্যাদি ফ্লোরে) অবস্থিত যেখানে লোকজন জরুরি বা অগ্নিকাণ্ডের সময় নিরাপদে তাদের দীর্ঘ হাঁটার সময় আশ্রয় নিতে পারে।